**ELŐTERJESZTÉS**

**A KÉPVISELŐ-TESTÜLET**

**2020. június 30-i rendes ülésére**

**Tájékoztatás**

**Zsámbéki medence szennyvíztisztítás fejlesztése (ÉMO 17) című pályázat keretében megvalósuló szennyvízberuházás jelenlegi állásáról**

A napirendet tárgyaló ülés dátuma: 2020.06.30.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**: --

**2. Jogszabályi hivatkozások:**

**3. Költségkihatások** és egyéb szükséges feltételeket, illetve megteremtésük javasolt forrásai:

*Nincsenek*

**4. Tényállás bemutatása:**

A Telki, Zsámbéki, Perbáli és Budajenői szennyvíztisztító telepek a jelenlegi kialakítás mellett, hosszú távon nem képesek a megfelelő tisztítási hatásfokra.

A „Zsámbéki medence szennyvíztisztítás fejlesztése (ÉMO 17)” című projektben a tervezett fejlesztés műszaki tartalma alapján a *„Magyarország települési szennyvíz-elvezetési és -tisztítási helyzetét nyilvántartó Településsoros Jegyzékről és a Tájékoztató Jegyzékről, valamint a szennyvíz-elvezetési agglomerációk lehatárolásáról”* szóló 379/2015. (XII.8.) Korm. rendelet szerint kezdeményezték az Országos Vízügyi Igazgatóság által a 25/2002 (II.27.) Korm. rendelet szerinti szennyvíz-agglomeráció besorolásnak megfelelő módosítását a bővülő fejlesztési igénye miatt, mely elfogadásra került.

A Kormány 1273/2019.(V.14.) Korm. határozatával döntött *az egyes, a Környezeti és Energiahatékonysági Operatív Program keretében megvalósítani tervezett szennyvízkezelési projektek támogatásának növeléséről és a Környezeti és Energiahatékonysági Operatív Program éves fejlesztési keretének megállapításáról szóló 1084/2016. (II.29.) Korm. határozat módosításáról*. Ennek köszönhetően a Támogatási Szerződés aláírása után az agglomerációs települések fejlesztési szükségleteihez a fedezet rendelkezésre áll.

A beruházással érintett önkormányzatok Zsámbék, Tök, Perbál, Budajenő és Telki Konzorciumi megállapodást írtak alá a Nemzeti Fejlesztési Programirodával.

Az NFP a Zsámbéki-medence szennyvíztisztítás fejlesztése (ÉMO 17)” elnevezésű, KEHOP-2.2.2-15-2019-00150 azonosítószámú projekt tervezési és kivitelezési feladatainak teljes körű ellátása a FIDIC Sárga Könyv feltételei szerinti megvalósítására nyílt köszbeszerzési eljárást indított.

A közbeszerzési felhívás a közbeszerzési értesítő 2020/67 számában jelent meg 5787/2020 iktatószámon.

A közbeszerzési felhívás közzétételi dátuma 2020.04.03., ajánlattételi/ részvételi határidő: 2020.05.14.

A szerződés időtartam hónapban: vagy munkanapokban kifejezett időtartam: 1095 nap

Jelenleg a közbeszerzés pályázatok értékelése van folyamatban.

Telki, 2020. június 22.

 Deltai Károly

 polgármester

**Határozati javaslat**

**Telki Község**

**Képviselő-testülete**

**/2020.(VI. ) Öh. számú**

**Határozata**

**Tájékoztató a Zsámbéki medence szennyvíztisztítás fejlesztése (ÉMO 17) című megvalósítása tárgyú beruházás jelenlegi állásáról**

Telki Község Önkormányzata Képviselő-testülete tudomásul vette a Zsámbéki medence szennyvíztisztítás fejlesztése (ÉMO 17) című projekt megvalósítása tárgyú beruházás jelenlegi állásáról szóló tájékoztatót.

**Határidő:** azonnal

**Felelős:** Polgármester